 אבירמה גולן מגיבה לכתבה על אופי התגובה של בכירים ב"הארץ" לפרשת האיום בפיטורים על הכתבת רותי סיני 
אני מוחה על נוסח הידיעה בעניין תגובתם של בכירי "הארץ" על פיטורי רותי סיני, לפחות בנוגע אלי. כתבכם התקשר אלי אתמול, יום רביעי, וביקש את תגובתי. אמרתי לו: "אינני נוהגת להתראיין על מה שקורה בעיתון שבו אני עובדת". על כך הוא ענה: "שמתי לב שאיש מהבכירים לא רוצה לדבר בשמו". הבנתי היטב למה הוא מרמז, והדגשתי: "אל תהפוך אותי לפחדנית, אני פשוט לא מתראיינת על הארץ. מה שיש לי לומר אני אומרת לעורכי ולעמיתי, מאז ומעולם". אולי אני שייכת לדור הישן והשמרני, אבל איני מוכנה שישתמשו בדברי לרעה. הערת המערכת: התגובה נשלחה ב-19 ביוני 2008 לכתבה "אורית שוחט על פיטורי סיני: שימוע זה הליך של הפחדה" >> 